Document ID: 31982D0351

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαΐου 1982
περί αναγνωρίσεως του χαρακτηρισμού ορισμένων περιοχών της Ομοσπονδιακής Δημοκρατίας της Γερμανίας ως επίσημα απαλλαγμένων από πανώλη των χοίρων
(Το κείμενο στη γερμανική γλώσσα είναι το μόνο αυθεντικό)
(82/351/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που προορίζονται να καταστήσουν και να διατηρήσουν το έδαφος της Κοινότητος απαλλαγμένο από την κλασική πανώλη των χοίρων (1), και ιδίως το άρθρο 7 παράγραφος 2,
την απόφαση 82/112/ΕΟΚ της Επιτροπής της 22ας Ιανουαρίου 1982 περί εγκρίσεως του προγράμματος ταχείας εξαλείψεως της κλασικής πανώλης των χοίρων, που υπέβαλε η Ομοσπονδιακή Δημοκρατία της Γερμανίας (2),
Εκτιμώντας:
ότι η Ομοσπονδιακή Δημοκρατία της Γερμανίας εφαρμόζει το πρόγραμμα εξαλείψεως της κλασικής πανώλης σε ορισμένες περιοχές ·
ότι δεν έχει διαπιστωθεί πανώλη των χοίρων και ο εμβολιασμός κατά της πανώλης των χοίρων έχει σταματήσει τους τελευταίους 15 μήνες εντός των περιοχών που χαρακτηρίζονται επίσημα απαλλαγμένες από πανώλη των χοίρων·
ότι το καθεστώς των περιοχών που έχουν αναγνωρισθεί επίσημα ως απαλλαγμένες από πανώλη των χοίρων θα διατηρηθεί με απαγόρευση της εισόδου εμβολιασμένων χοιροειδών στις περιοχές αυτές, εκτός εάν πρόκειται να σφαγούν αμέσως·
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα τμήματα του εδάφους της Ομοσπονδιακής Δημοκρατίας της Γερμανίας, που αποτελούνται από τις ακόλουθες περιοχές, χαρακτηρίζονται επίσημα απαλλαγμένα από πανώλη των χοίρων κατά την έννοια του άρθρου 7 παράγραφος 2 της οδηγίας 80/1095/ΕΟΚ:
Bundesland Schleswig-Holstein, Freie και Hansestadt Hamburg, Freie Hansestadt Bremen και Bremerhaven, Regierungsbezirke Detmold, Muenster, Duesseldorf, Arnsberg, Koeln, Koblenz, Trier, Rheinhessen Pfalz, Stuttgart, Karlsruhe, Tuebingen, Freiburg, Oberfranken, Unterfranken, Oberpfalz, Bundesland Saarland, Niederbayern και Mittelfranken.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Έγινε στις Βρυξέλλες, στις 10 Μαΐου 1982.

Labels: 18
6